Hej Bolius

Mit spørgsmål er om, hvordan man fjerner de hvide stænk fra håndsprit fra linoleum/marmoleum.

Gulvet er nyt, og jeg er bange for at gøre mere skade end gavn ved at eksperimentere.  
 Det kan ikke vaskes af med den sædvanlige vaske/pleje-sæbe.

venlig hilsen AB


Håndsprit stænk på linoleum - hvordan fjerner jeg pletterne uden at skade overfladen?
Hej AB

Tusinde tak for dit spørgsmål. Håndsprit og sprit laver desværre pletter på linoleumsgulve. Du er ikke den første, der skriver, jeg får personligt mange spørgsmål om netop sprit og pletter på gulve.

Linoleum er kemisk et oliebaseret gulv, hvor jeg praktisk vil anbefale en ordinær rengøring af gulvet, som du plejer. Derefter kan jeg anbefale, at du prøver at mætte og polere mærkerne op med en olie eller et overfladebehandlingsmiddel specifikt til dit linoleumsgulv.

Man kan købe sådanne midler i eksempelvis et byggemarked til at overfladebehandle og såkaldt ”mætte” dit linoleumsgulv med en specifik olie. Så forhør dig lidt frem i dit lokale byggemarked.

